《解城条山》
宋代·魏野

万仞云根泉，清泠濯我足。
森森沧爪甲，凛凛寒肌肉。
来初自试探，坐久频舒缩。
触开浪花白，踏破苔衣绿。
肺俯亦清泠，形影相照烛。
忽罢避游鱼，未归妨渴鹿。
惧浊远泥沙，就阴怜草木。
浸润易调畅，狎翫难羁束。
欲伐我未能，先起人何速。
此会高且闲，愿继渔父躅。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。